সরকার হিসাবে ভুল করেছিল, সে ভুল এখনো শোধরানোর চেষ্টা করছে না। বাংলাদেশ রাজনীতির আন্তর্জাতিক প্রেক্ষিত এখন বদলে গেছে। মুসলিম বিশ্ব এখন সরকারকে বিরক্তির চোখেই দেখে। সুতরাং ইসলামী জোটের সমবেত শক্তি এখন আর সরকারের সহায় হবে না। দিল্লির সরকারের মনেও সংশয় সৃষ্টি হয়েছে। এই সরকারকে দিয়ে তাদের স্বার্থ আদৌ উদ্ধার হবে কি না, সে সম্বন্ধে দিল্লি আর নিশ্চিত নয়। ইসলাম শব্দটা উচ্চারিত হলেই ওয়াশিংটন এখন আর কামানের ট্রিগারে হাত দিচ্ছে না। মধ্যপ্রাচ্যে আরব বসন্ত তাদের হিসাব-নিকাশ পাল্টে দিয়েছে। মুসলিম ব্রাদারহুড দুই বছর আগেও ওয়াশিংটনের সন্ত্রাসী তালিকার অন্তর্ভুক্ত ছিল। এরা এখন তিউনিসিয়া, মিসর আর লিবিয়ায় রাজত্ব করছে। ওয়াশিংটন তাদের সাথেও লেনদেন করতে বাধ্য হচ্ছে। বিতর্কিত যুদ্ধাপরাধের বিচারের দোহাই দিয়ে শেখ হাসিনা আর মার্কিন সরকারের মনোরঞ্জন করতে পারবেন না।